Petruk: Kang mangkono iku nagara pancèn iya wis nguningani piyambak. Buktine: saiki para jurnalis sing padha diukum, pangupakarane ana ing sajêroning pakunjaran, wis dipadhakake kayadene bôngsa Walônda bae, yaiku: olèh papan paturon kang kêpenak, lan pangan kang enak. Sing rupa ukuman mung anggone ditutup ana ing pakunjaran, dadi iya anggone ilang kamardikane.